Doktor Foks effekti. Doktor Foks effekti psixologik effekt bo'lib, maʼruzachining ajoyib ifodali nutqi talabalar uchun maʼruza materiali befoydaligi va toʻqimaligini butunlay yashirishi mumkin, shu bilan birgalikda talabalarda ular haqiqatan ham biror narsani o'rgangandek tuyuladi. Aniqrogʻi, ma’ruza sifati boʻyicha tinglovchi-talabalarning ijobiy baholari va ma’ruzachining ta’sirchanlik darajasi oʻrtasida bogʻliqlik mavjud. Effekt o'z nomini 1970-yilda Kaliforniya universiteti tibbiyot fakultetida tajriba o'tkazilgandan keyin oldi, u yerda oldindan tayyorlangan aktyor doktor Mayron Foks nomi bilan nutq soʻzlaydi. Maʼruza mazmuni ilmiy uslubda boʻlgan, ammo ma'ruza mavzu bilan bog'lanmagan, to'liq bo'lmagan va qarama-qarshi bayonot va neologizmlarni o'z ichiga olgan. Ma’ruza mavzusida hech narsani tushunmaydigan aktyor ifodali va yorqin (ifodali) gapirib, tinglovchilarning katta xayrixohligini qozonadi. Oʻz tasdigʻini topgan Doktor Foks effekti talabalar tomonidan ma'ruza sifatini baholash tizimini sezilarli darajada tuzatdi.